OpenLLM-France/wikimedia huggingface dataset:
# Kazan

Kazan (errusieraz: Каза́нь; tatareraz: Казан, Qazan) Errusiako erdi-mendebaldeko hiria da, Tatarstango hiriburua eta hiri handiena. Volga eta Kazanka ibaien bilgunean dago. 2010ean 1.143.535 biztanle zituen.

## Historia

Mongolek eraiki zuten hiria XIII. mendean. 1441etik aurrera Kazango khanerri burujabearen hiriburu izan zen. 1552an Ivan Izugarriak Errusiari erantsi zion. 1774an matxinada batean suntsitua izan ondoren, berriz piztu zen, kulturari zegokionez batez ere, XIX. mendean. 1804an eraikitako hango unibertsitatean ikasi zuten, besteren artean, Tolstoik eta Leninek.

## Klima

Kazanek klima kontinental hezea du, Dfb Köppen klima sailkapenaren arabera. Neguak luze eta hotzak dira eta udak beroak.
Datu klimatikoak (Kazan) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 3.8 | 5.2 | 11.0 | 29.5 | 33.8 | 37.5 | 38.9 | 39.0 | 32.3 | 23.4 | 15.0 | 6.1 | 39.0 |
| Batez besteko tenperatura maximoa (°C) | -7.2 | -6.7 | -0.2 | 10.2 | 19.0 | 23.5 | 25.5 | 22.9 | 16.3 | 8.1 | -1.0 | -5.8 | 8.7 |
| Batez besteko tenperatura (ºC) | -10.4 | -10.2 | -4.0 | 5.5 | 13.3 | 18.1 | 20.2 | 17.6 | 11.7 | 4.8 | -3.4 | -8.5 | 4.6 |
| Batez besteko tenperatura minimoa (°C) | -13.5 | -13.3 | -7.3 | 1.6 | 8.2 | 13.3 | 15.5 | 13.3 | 8.2 | 2.2 | -5.6 | -11.4 | 0.9 |
| Erregistraturiko tenperatura minimoa (°C) | -46.8 | -39.9 | -31.7 | -25.6 | -6.5 | -1.4 | 2.6 | 1.6 | -5.4 | -23.4 | -36.6 | -43.9 | -46.8 |
| Pilatutako prezipitazioa (mm) | 40 | 33 | 32 | 31 | 41 | 63 | 65 | 60 | 51 | 53 | 46 | 43 | 558 |
| Prezipitazio egunak (≥ ) | 10 | 8 | 7 | 7 | 6 | 9 | 9 | 8 | 9 | 10 | 10 | 10 | 103 |
| Eguzki orduak | 49.6 | 89.6 | 148.8 | 204.0 | 273.0 | 294.0 | 291.4 | 254.2 | 159.0 | 83.7 | 42.0 | 34.1 | 1923.4 |
| Hezetasuna (%) | 84 | 81 | 79 | 68 | 59 | 66 | 68 | 71 | 75 | 81 | 86 | 85 | 75 |
| Iturria (1): Pogoda.ru.net, World Meteorological Organization (precipitation days only) ||||||||||||||
| Iturria (2): Hong Kong Observatory (sun only) ||||||||||||||

## Ondasun nabarmenak

* Kazango Kremlina

## Historia

* Kazango khanerria

## Hiri senidetuak

Kazan ondorengo hiriekin senidetuta dago:
| Brunswick (Alemania)  College Station (Texas) (AEB)  Eskişehir (Turkia)  Balıkesir (Turkia)  Menufeya gobernazioa (Egipto)  Qalyubia gobernazioa (Egipto)  Hyderabad (India)  Urbino (Italia)  Hangzhou (Txina) | Istanbul (Turkia)  Jūrmala (Letonia)  Antalya (Turkia)  Kabul (Afganistan)  Ulan-Ude (Errusia)  Xumen probintzia (Bulgaria)  Lijiang (Txina)  Tabriz (Iran)  Jeddah (Saudi Arabia)  Tlemcen (Aljeria) |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/04/17 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. 157. araua: Europako hiriak. .
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* (Errusieraz) Udalaren webgune ofiziala
* Datuak: Q900
* Multimedia: Kazan / Q900
# Kazan katedrala (Mosku)

Kazango katedrala edo Kazango Andre Mariaren katedrala (errusieraz: Казанский собор), Moskuko Plaza Gorriaren ipar-mendebaldean kokaturiko katedral errusiar ortodoxoa da. Egungo katedrala lehenaren berreraikin lana da, 1936an Iosif Stalinek suntsitzea agindu ostean.

## Kanpo estekak

* Datuak: Q1140402
* Multimedia: Cathedral of Our Lady of Kazan / Q1140402
# Kazan katedrala (Volgograd)

Kazango katedrala edo Kazango Andre Mariaren katedrala (errusieraz: Каза́нский собо́р edo Собо́р Каза́нской ико́ны Бо́жией Ма́тери) Volgograd hirian aurkitzen den katedral errusiar ortodoxoa da, Volgograd eta Kamishin hiri errusiarretako diozesia izateaz gain.

## Kanpo estekak

* Datuak: Q3044636
* Multimedia: Kazan Cathedral in Volgograd / Q3044636
# Kazango Gure Anderearen katedrala

Kazango katedrala hauetako bat izan daiteke:
* Kazan katedrala, San Petersburgo (Kazango Gure Anderearen Katedrala)
* Kazan katedrala, Mosku (Kazango Gure Anderearen Katedrala)
* Kazan katedrala, Volgograd
* Kazan katedrala, Habana
# Koefiziente tekniko

Ekonomian, koefiziente teknikoa ekoizkin baten unitate bat ekoizteko behar den insumo kantitatea da. Batzuetan sektoreka eredefinitzen da: sektore batean ekoizkin unitate bat ekoizteko behar den beste sektore batetik behar den insumo kantitatea adieraziko luke orduan. Koefiziente teknikoak input-output analisiaren testuinguruan, sektoreka, aztertzen dira bereziki, eta sektore guztietarako bildurik insumo-produktu matrizea osatzen dute.

## Kanpo estekak

* Datuak: Q21088110
# Koelenterazina

Koelenterazina luziferina mota bat da, argia igortzen duen molekula bat, zazpi fila inguruko uretako organismo askotan aurkitzen dena. Luziferasa eta fotoproteina askoren substratua da, besteak beste, Renilla reniformis-en luziferasa (Rluc), Gaussia luciferas (Gluc), aekuorina eta obelina.

## Erreferentziak

* ↑ Colin Nicol, J.A. (1969): Biology of marine animals. Pitman Paperbacks. London. 699p
* ↑ Shimomura, Osamu. (2006). Bioluminescence : chemical principles and methods. World Scientific ISBN 981-256-801-8. PMC 70408083. (Noiz kontsultatua: 2023-03-11).
* ↑ Shimomura, O.; Johnson, F. H.. (1975-04). «Chemical nature of bioluminescence systems in coelenterates» Proceedings of the National Academy of Sciences of the United States of America 72 (4): 1546–1549. doi:10.1073/pnas.72.4.1546. ISSN 0027-8424. PMID 236561. PMC PMC432574. (Noiz kontsultatua: 2023-03-11).

## Kanpo estekak

* Datuak: Q418878
* Multimedia: Coelenterazine / Q418878
# Koechlinita

Koechlinita oxido motako minerala da eta koechlinita taldearen kidea da.

## Ezaugarriak

Koechlinita oxido mineralaren formula kimikoa hau da: ${\ce {Bi2MoO6}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Koechlinite: Mineral information, data and localities.» www.mindat.org (Noiz kontsultatua: 12-05-2019).
# Koefiziente binomial

Konbinatorian, koefiziente binomiala [n] multzoak duen k tamainako azpimultzo kopurua.
$C_{n}={\binom {n}{k}}={\frac {n!}{k!(n-k)!}},n,k\geq {0}$
Gainera, Newtonen Binomioaren formula erabiliz, koefiziente binomiala $(1+x)^{n}$ polinomioan $x^{k}$ monomioaren koefiziente da.
    $(x+y)^{n}=\sum _{k=0}^{n}{n \choose k}x^{n-k}y^{k}$

## Kalkulua

n zenbaki oso ez negatiboa eta k zenbaki oso bat izanik, koefiziente binomiala honela definitutako zenbaki arrunta da:
    ${n \choose k}={\frac {n\cdot (n-1)\cdots (n-k+1)}{k\cdot (k-1)\cdots 1}}={\frac {n!}{k!(n-k)!}}\quad {\mbox{ ; }}\ n\geq k\geq 0\qquad (1)$

## Oinarrizko propietateak

* ${\binom {n}{0}}=1={\binom {n}{n}}$
* Baldin eta $k>n$ bada, ${\binom {n}{k}}=0$
* Baldin eta $0\leq k\leq n$ bada, ${\binom {n}{k}}={\binom {n}{n-k}}$
* ${\binom {n}{k}}={\binom {n-1}{k}}+{\binom {n-1}{k-1}}$
* Baldin eta $0\leq r\leq k\leq n$ bada, ${\binom {n}{k}}{\binom {k}{r}}={\binom {n}{r}}+{\binom {n-r}{k-r}}$
* Baldin eta $1\leq k\leq n$ bada, ${\binom {n}{k}}={\frac {n}{k}}{\binom {n-1}{k-1}}$
* Baldin eta $1\leq k\leq n$ bada, ${\binom {n}{k}}={\frac {n-k+1}{k}}{\binom {n}{k-1}}$
* ${\binom {n}{0}},{\binom {n}{1}},{\binom {n}{2}},...,{\binom {n}{n}},$ seguida gorakorra da bere maximoraino eta gero beherakorra. Baldin n bikoitia bada, maximoa ${\binom {n}{\frac {n}{2}}}$ da; bestela maximoak ${\binom {n}{\frac {n-1}{2}}}$ eta ${\binom {n}{\frac {n+1}{2}}}$ dira.

## Koefiziente binomialen identitateak

* ${\binom {n}{0}}+{\binom {n}{1}}+{\binom {n}{2}}+...+{\binom {n}{n}}=2^{n}$
* ${\binom {n}{0}}+{\binom {n}{2}}+{\binom {n}{4}}+...={\binom {n}{1}}={\binom {n}{3}}+{\binom {n}{5}}+...=2^{n}-1$
* ${\binom {n}{0}}-{\binom {n}{1}}+{\binom {n}{2}}-...+(-1)^{n}{\binom {n}{n}}=0,n\geq 1$
* ${\binom {n}{k}}={\binom {n-1}{k}}+{\binom {n-2}{k-1}}+{\binom {n-3}{k-2}}...+{\binom {n-(k+1)}{0}}$
* ${\binom {n}{k}}={\binom {n-1}{k-1}}+{\binom {n-2}{k-1}}+{\binom {n-3}{k-1}}...+{\binom {k-1}{k-1}}$
* Vandermonderen identitatea. Izan bitez $m,n,r\geq 0$, ${\binom {m+n}{r}}=\sum _{k=0}^{r}{\binom {m}{k}}{\binom {n}{r-k}}={\binom {m}{0}}{\binom {n}{r}}+{\binom {m}{1}}{\binom {n}{r-1}}+{\binom {m}{2}}{\binom {n}{r-2}}+...+{\binom {m}{r}}{\binom {n}{0}}$
* ${\binom {2n}{n}}=\sum _{k=0}^{n}{\binom {n}{k}}^{2}$

### Adibidea

    ${7 \choose 3}={\frac {7!}{3!(7-3)!}}={\frac {7\cdot 6\cdot 5\cdot 4\cdot 3\cdot 2\cdot 1}{(3\cdot 2\cdot 1)(4\cdot 3\cdot 2\cdot 1)}}={\frac {7\cdot 6\cdot 5}{3\cdot 2\cdot 1}}=35.$
Koefiziente binomialak (x + y)$^n$ binomioaren garapeneko koefizienteak dira (hortik datorkio bere izena):
    $(x+y)^{n}=\sum _{k=0}^{n}{n \choose k}x^{n-k}y^{k}.\qquad (2)$

## Ikus, gainera

* Konbinazio (konbinatoria)

## Kanpo estekak

* Datuak: Q209875
* Multimedia: Binomial coefficients / Q209875
# Koefiziente (argipena)

Koefiziente terminoak esanahi ezberdinak ditu:
* matematikan, koefizientea, funtzio edo aldagai bat biderkatzen duen konstantea,
** koefiziente binomialak;
* fisikan, koefizientea, objektu baten propietate fisiko bat azaltzen duen konstante bat;
* estatistikan, koefizientea, datu multzo baten edo probabilitate banaketa baten ezaugarri baten neurria, adierazle ere deritzona.
# Koekelare

Roeselare, (nederlanderaz ahoskatua, ˈkukəlaːrə) Belgikako mendebaldean dagoen hiria da, Mendebaldeko Flandria probintzian dagoena. Udalerriaren barruan herri hauek daude: Bovekerke, Koekelare bera eta Zande. 2013ko urtarrilaren 1ean 8.535 biztanle zituen.

## Kanpo estekak

* (Nederlanderaz) Webgune ofiziala
* Datuak: Q822795
* Multimedia: Koekelare / Q822795
# Koefiziente (estatistika)

Estatistikan, koefizientea datu multzo edo probabilitate banaketa bateko ezaugarri baten maila (korrelazioa, adibidez) azaltzen duen neurria da, muga jakinak dituena (0tik 1era, esaterako).

## Ikus, gainera

* Adierazle
* Estatistiko

## Kanpo estekak

* Datuak: Q12261526
# Koefiziente (matematika)

Matematikan, koefizientea zenbaki edo parametro bat da, monomio edo polinomio batean aldagai bat edo aldagai horren berretura biderkatzen duena. Koefizienteak konstanteak izan ohi dira. Adibidez, 9x$^2$ adierazpenean, x$^2$-ren koefizientea 9 da.
Koefizienteak biderkatzen duen objektua aldagai bat, bektore bat, funtzio bat, etab. Batzuetan, objektuak eta koefizienteak modu berean ordenatuta daude, honela:
    $a_{1}x_{1}+a_{2}x_{2}+a_{3}x_{3}+\cdots$
non a$_n$ x$_n$ aldagaiaren koefizientea den n = 1, 2, 3, … bakoitzeko.
P(x) polinomioan , x$^k$-ren koefizientea k-ren arabera ordena daiteke, adibidez:
    $P(x)=a_{k}x^{k}+\cdots +a_{1}x^{1}+a_{0}.$
k balio handienerako, non a$_k$ ≠ 0, a$_k$-ri P-ren koefiziente nagusia deritzo. Beraz, adibidez, honako polinomioaren koefiziente nagusia:
    $\,4x^{5}+x^{3}+2x^{2}$
4 da.
Matematikaren zenbait koefiziente garrantzitsu koefiziente binomialak dira, binomioaren teoreman agertzen direnak. Horiek kalkula daitezke, neurri batean, Pascalen hirukia erabiliz.

## Aljebra lineala

Aljebra linealean, matrize baten errenkada baten koefiziente nagusia haren lehenengo sarrera ez nulua da. Hots, adibidez, emanda:
    $M={\begin{pmatrix}1&2&0&6\\0&2&9&4\\0&0&0&4\\0&0&0&0\end{pmatrix}}.$
Lehenengo errenkadaren koefiziente nagusia 1 da; 2 bigarren errenkadaren koefiziente nagusia da; 4 hirugarren errenkadarena, eta azken errenkadak ez dauka koefiziente bat ere ez.
Oinarrizko aljebran askotan koefizienteak konstanteak direla esan arren, orokorragoan aldagaiak izaten dira. Esaterako, $(x_{1},x_{2},...x_{n})$ v bektore (fisika) baten koordenatuak, $\lbrace e_{1},e_{2},...e_{n}\rbrace$ oinarria duen bektore espazio batean, oinarriaren bektoreen koefizienteak dira ondoko adierazpenean
    $v=x_{1}e_{1}+x_{2}e_{2}+...x_{n}e_{n}.$

## Ikus, gainera

* Polinomioaren maila

## Kanpo estekak

* Datuak: Q50700
# Koekelberg

Koekelberg Brusela-Hiriburua eskualdeko 19 udalerritako bat da. Bruselako gainerako udalerriak bezala, ofizialki elebiduna da. 2011ean 20.335 biztanle zituen.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q219244
* Multimedia: Koekelberg / Q219244
# Kosuke Goto

Kosuke Goto (japonieraz: 後藤 虹介, 1994ko uztailaren 23a - ) Japoniako futbolaria da.
Hainbat futbol taldetan jokatu du, esaterako Azul Claro Numazu.

## Kanpo estekak

* (Japonieraz) J.League Data Site
* Datuak: Q38277577
# Kosuke Kadoshima

Kosuke Kadoshima (japonieraz: 角島 康介, 1988ko abuztuaren 8a - ) Japoniako futbolaria da.
Hainbat futbol taldetan jokatu du, esaterako Fagiano Okayama.

## Kanpo estekak

* (Japonieraz) J.League Data Site
* Datuak: Q11630707
# Kostuen hurbilketa

Ondasun higiezinen balorazioan, kostuen hurbilketa edo cost approach, hiru balorazio metodoetako bat da. Beste biak, merkatu-hurbilketa eta sarreren hurbilketa dira. Kostuen hurbilketaren funtsezko premisa da ondasun higiezinen erosle potentzialek ez luketela ondasun baten truke ondasun baliokide bat eraikitzeak izango lukeen kostua baino gehiago ordaindu behar. Beste hitz batzuetan esanda, erosle potentzialek ondasun baten truke ordaindu beharko luketenak ondasun baliokide bat eraikitzearen kostua berdindu beharko luke.
Kostuaren hurbilketa = Lurraren kostua + eraikuntzaren kostua – depreziazioa
Dena den, ondasunen balioa estimatzeko metodo honen inguruan badaude zalantzak edo eztabaidak. Izan ere, nola zenbatetsi daiteke zerbaiten kostua? Erreplika zehatz batean edo funtzionalki baliokidea den zerbaitetan oinarritua dago? Proiektu baten bukaerako kostua hasierako eskaintzaren berdina da? Batzuen ustez, hurbilketa motetatik kostuen hurbilketa hiruetatik hoberena da. Aldi berean, bistakoa da proiektu bat soilik bideragarria dela proiektatutako kostua bere amaierako balioa baino txikiagoa bada.
Orokorrean, ondasuna berria denean kostuen hurbilketa merkatu-balioaren adierazlerik onena dela irizten da.

## Kanpo estekak

* Datuak: Q5174759
# Kostuen kontabilitate

Kostuen kontabilitatea edo kontabilitate analitikoa enpresaren jarduerako kostuak aurrekusi, sailkatu, erregistratu eta kontrolatzeko kontabilitate-sistema bat da. Enpresaren baitan gertatzen diren eragiketei buruzkoa denez, barne kontabilitatea ere deitzen zaio. Kostuen kontabilitatearen bitartez, enpresak bere baitan dituen ekoizpen-prozesua hobeto ezagutu, inefizientzia-puntuak hauteman eta azken prezioa modu egokiagoan zehaztu ahal izango du. Kostuen kontabilitatean, bi motako kostuak bereizten dira: kostu zuzenak, jarduera edo produktu bati zuzenean eslei daitezkeenak, hala nola, produktu bat ekoizteko erabili den lehengaiaren balioa; eta zeharkako kostuak, produktu edo jarduera jakin batekin zuzenean lotu ezin daitezkeenak, hala nola, lantegi osoko argindar-kontsumoa eta administrazio-kostuak.

## Kanpo estekak

* Kostuen kontabilitatea, Gizapedian.
# Kosuke Fujioka

Kosuke Fujioka (japonieraz: 藤岡 浩介, 1994ko abuztuaren 13a - ) Japoniako futbolaria da.
Hainbat futbol taldetan jokatu du, esaterako Fagiano Okayama.

## Kanpo estekak

* (Japonieraz) J.League Data Site
* Datuak: Q11623892
# Kostunbrismo

Kostunbrismo artelana herri edo lekuetako ohitura tipikoen islada izan dadila helburua duen mugimendu artistiko edo joera da. Errealismo artistiko eta erromantizismoarekin uztartua, askotan jarrera satirikoak azaltzen ditu. Espainiako kulturan sortua, literaturan Hispanoamerikara zabaldu zen.

## Kostunbrismoa euskal literaturan

Noizbait korronte honen barruan kokatu izan dira Txomin Agirreren Kresala (1901) eta Garoa (1907) nobelak, eta espekulatu ere izan da Peredaren eragina izan ote zuen. Euskal literaturak izan du halako kutsurik, batez ere XX. mendearen hasierako antzerki-lan barregarrietan.
Anjel Lertxundiren hitzetan gurean "ez dugu kostunbrismo aurrerakoirik izan, ez dugu gure ohiturak islatu eta ohitura alde txarrei buruz ironizatu zuen joerarik ezagutu". Gure kostunbrismoak "ez du errealitatea islatu, eder ustez mozorratu baino, beti ere iraganekiko liluraren eta ohitura onen eredupean: ideologikoki, gure kostunbrsimoak progresoaren bizkar eta aurka garatu du bere jardun litararioa, eta, horregatik, Mogelengandik hasi eta ia garurdaino, desiozko pertsonaiak eraiki ditu, haragizkoak baino gehiago. Euskaldun jatorraren eredua zehaztu eta erabaki behar zen, nonbait".

## Erreferentziak

* ↑ Escobar, José. Costumbrismo entre Romanticismo y Realismo. in: Bibioteca Virtual Miguel Cervantes..
* ↑ Harluxet Hiztegi Entziklopedikoa. Kostunbrismo. .
* ↑ Hontzaren orduak liburuaren hitzaurrea, Txiliku, Donostia: Elkarlanean, 1999. 9.or.

## Ikus, gainera

* Ohitura eleberri

## Kanpo estekak

* Datuak: Q1136545
* Multimedia: Costumbrismo / Q1136545
# Kosuke Harada

Kosuke Harada (japonieraz: 原田 紘介, 1977ko abenduaren 21a - ) Japoniako futbolari ohia da.
Hainbat futbol taldetan jokatu du, esaterako Montedio Yamagata.

## Kanpo estekak

* (Japonieraz) J.League Data Site
* Datuak: Q3246066
# Kostylevita

Kostylevita silikato motako minerala da.

## Ezaugarriak

Kostylevita silikato mineralaren formula kimikoa hau da: ${\ce {K2Zr(Si3O9) * H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Kostylevite: Mineral information, data and localities.» www.mindat.org (Noiz kontsultatua: 12-05-2019).
# Kosuke Inose

Kosuke Inose (japonieraz: 猪瀬 康介, Inose Kosuke, 2000ko abenduaren 25a -) Japoniako futbolaria da.
Hainbat futbol taldetan jokatu du, esaterako FC Ryukyu.

## Kanpo estekak

* (Japonieraz) J.League Data Site
* Datuak: Q62601415
# Kiltegan

Kiltegan (irlanderaz: Cill Teagáin) Irlandako udalerri bat da, Wicklow konderrian dagoena. 2006ko erroldaren arabera 705 biztanle zituen.

## Kanpo estekak

* Datuak: Q2085933
* Multimedia: Kiltegan / Q2085933
# Kilternan

Kilternan (irlanderaz: Cill Tiarnáin) Irlandako Dun Laoghaire-Rathdowneko konderrian dagoen udalerri bat da. Wicklow mendien oinetan dago, Wicklow konderriaren mugatik hurbil.

## Kanpo estekak

* Datuak: Q3776940
* Multimedia: Kilternan / Q3776940
# Kilteel

Kilteel (irlanderaz: Cill Chéile) Irlandako udalerri bat da, Kildare konderrian dagoena. 2011ko erroldaren arabera 225 biztanle zituen.

## Kanpo estekak

* Datuak: Q4220571
* Multimedia: Kilteel / Q4220571
# Kilteely-Dromkeen

Kilteely eta Dromkeen (irlanderaz Cill Tíle eta Drom CaoinCnoc an Doire, Tidel-en Eliza eta Gandor Arina esan nahi dute) Irlandako mendebaldeko Limerick konderriaren ekialdean dagoen udalerria da, Tipperary konderriaren mugatik hurbil dago.
Kilteely herria izen berdineko Kilteely muinoaren behealdean dago, Limerick hiritik 14 milia hego-ekialdera. Aldiz, Dromkeen herria Limerick-Waterford hiriak elkarlotzen dituen N24 errepideko bidegurutze batean dago, Limerick eta Tipperary hirien biderdian.

## Kanpo estekak

* Datuak: Q4220572
* Multimedia: Kilteely-Dromkeen / Q4220572
# Kiltxano

Kiltxano Arabako herri desagertu bat da. Argomaiz eta Etxabarri Urtupiña herrien artean kokatuta, gaur egun Burgu udalerriaren zati da.
Herri honetatik zutik dirauen eraikin bakarra San Pedroren omenezko baseliza da, XIII. mendean estilo protogotikoan eraikia.

## Historia

Herriari buruz ezagutzen den lehen aipamena 1257. urtekoa da. Hieronimo Aznar Calahorrako eta La Calzadako gotzainak Guilçiano izeneko herria aipatzen du Egilazko artzapez-barrutian.

## Ondarea

* Kiltxanoko San Pedro baseliza

## Erreferentziak

* 1 2 (Gaztelaniaz) López de Guereñu Galarraga, G.. (1989). Toponimia alavesa seguido de Mortuorios y despoblados y Pueblos alaveses. in: Onomasticon Vasconiae. Euskaltzaindia, 571 or. ISBN 9788485479481. (Noiz kontsultatua: 2020-05-29).
* 1 2 Barrundiako Udala. (2015-11-01). Kiltxanoko San Pedro baseliza. (Noiz kontsultatua: 2020-05-29).
* 1 2 «Kultura ondarea: Kiltxanoko San Pedro baseliza» www.euskadi.eus (Noiz kontsultatua: 2020-05-29).
* ↑ Lekuona Etxabeguren, M.. Idaz-lan guztiak: 7. Kondaira (E). , 26 or. (Noiz kontsultatua: 2020-05-29).

## Kanpo estekak

* San Pedro ermita - Bisita birtuala
* Datuak: Q59196598
# Kiltyclogher

Kiltyclogher (irlanderaz Coillte Clochair) Irlandako udalerri bat da, Leitrim konderrian dagoena. 2011ko erroldaren arabera 233 biztanle zituen.

## Kanpo estekak

* Datuak: Q2058719
* Multimedia: Kiltyclogher / Q2058719
# Kiltealy

Kiltealy (irlanderaz: Cill tSíle) Irlandako udalerri bat da, Wexford konderrian dagoena. 2002ko erroldaren arabera 409 biztanle zituen.

## Kanpo estekak

* Datuak: Q4220570
* Multimedia: Kiltealy / Q4220570
# Kiltimagh

Kiltimagh (irlanderaz Coillte Mach) Irlandako udalerri bat da, Mayo konderrian dagoena. 2016ko erroldaren arabera 1.427 biztanle ditu.

## Kanpo estekak

* Datuak: Q1741450
* Multimedia: Kiltimagh / Q1741450
# Kilteevan

Kilteevan (irlanderaz Cill Taobháin) Irlandako udalerri bat da, Roscommon konderrian dagoena.

## Kanpo estekak

* Datuak: Q6408234
# Kilumney

Kilumney (irlanderaz Cill na hOmnaí) Irlandako hego-mendebaldeko Cork konderriaren hegoaldean dagoen herri txiki bat da, Ovens udalerrian dago, Ballincollig udalerriaren alboan.

## Kanpo estekak

* Datuak: Q3777993
# Koválov

Koválov Eslovakiako udalerri bat da, Senicako barrutian kokatuta. 13,62 km²ko azalera du eta 707 biztanle 2017ko datuen arabera.

## Historia

Idatzizko lehen aipamena 1392. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1070073
* Multimedia: Koválov / Q1070073
# Kovászna konderria

Kovászna konderria (ˈkovaːsnɒ ahoskatua; errumanieraz: Covasna, koˈvasna ahoskatua) Errumaniako Centru eskualdeko konderrietako (județ) bat da. Bere hiriburua Sepsiszentgyörgy da. 3.710 kilometro koadro ditu, eta 210.177 biztanle zituen 2011n.

## Kanpo-estekak

* Datuak: Q188959
* Multimedia: Covasna County / Q188959
# Kováčová (Zvolengo barrutia)

Kováčová Eslovakiako udalerri bat da, Zvolengo barrutian kokatuta. 7,15 km²ko azalera du eta 1541 biztanle 2017ko datuen arabera.

## Historia

Idatzizko lehen aipamena 1254. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q262165
* Multimedia: Kováčová / Q262165
# Koválovec

Koválovec Eslovakiako udalerri bat da, Skalicako barrutian kokatuta. 8,49 km²ko azalera du eta 139 biztanle 2017ko datuen arabera.

## Historia

Idatzizko lehen aipamena 1394. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q372443
* Multimedia: Koválovec / Q372443
# Kováčovce

Kováčovce Eslovakiako udalerri bat da, Veľký Krtíško barrutian kokatuta. 11,62 km²ko azalera du eta 351 biztanle 2017ko datuen arabera.

## Historia

Idatzizko lehen aipamena 1295. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q668242
* Multimedia: Kováčovce / Q668242
# Kovdorskita

Kovdorskita fosfato motako minerala da.

## Ezaugarriak

Kovdorskita fosfato mineralaren formula kimikoa hau da: ${\ce {Mg2(PO4)(OH) * 3H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Kovdorskite: Mineral information, data and localities.» www.mindat.org (Noiz kontsultatua: 12-05-2019).
# Kováčová (Rožňavako barrutia)

Kováčová Eslovakiako udalerri bat da, Rožňavako barrutian kokatuta. 13,82 km²ko azalera du eta 62 biztanle 2017ko datuen arabera.

## Historia

Idatzizko lehen aipamena 1254. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q390351
* Multimedia: Kováčová (okres Rožňava) / Q390351
# Korakoide apofisi

Korakoide apofisia sorbalda-hezurraren goiko ertzean kokatua dagoen tamaina handi samarreko apofisia da, erdi-flexionatutako hatz baten forma duena (bele-mokoaren antza duelako hartzen du izen hori grezieraz). Bertan lotzen da bularreko muskulu txikia. Apofisi korakoideak larruazalaren bidez hazta daitezke eta bere hausturak nahiko arraroak dira.

## Erreferentziak

* ↑ Euskalterm: [Traumatologia Hiztegia] [2017]

## Kanpo estekak

* Datuak: Q905716
* Multimedia: Coracoid process / Q905716